CELEX: 62018TN0180
Language: lv
Date: 2018-03-12 00:00:00
Title: Lieta T-180/18: Prasība, kas celta 2018. gada 12. martā – VJ/EĀDD

7.5.2018   
            
            
               LV
            
            
               Eiropas Savienības Oficiālais Vēstnesis
            
            
               C 161/69
            
         Prasība, kas celta 2018. gada 12. martā – VJ/EĀDD
   (Lieta T-180/18)
   (2018/C 161/86)
   Tiesvedības valoda – franču
   
      Lietas dalībnieki
   
   
      Prasītājs: VJ (pārstāvis: N. de Montigny, advokāts)
   
      Atbildētājs: Eiropas Ārējās darbības dienests (EĀDD)
   
      Prasījumi
   
   Prasītājs lūdz Vispārējo tiesu:
   atzīt un nospriest:
   
               —
            
            
               atcelt aprēķinu lapu, kuru EĀDD viņam nosūtīja ar 2017. gada 22. jūnija elektroniskā pasta vēstuli, un, ciktāl nepieciešams, paziņojumu par algu, ar kuru tika/tiks izmaksāts pabalsts viņa bērnu izglītībai;
            
         
               —
            
            
               piespriest atbildētājam atlīdzināt šajā instancē radušos tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza divus pamatus.
   
               1.
            
            
               Pirmais pamats ir balstīts uz iebildi par prettiesiskumu, ciktāl apstrīdētais lēmums, 2016. gada 15. aprīļa memorands, uz kuru tas ir pamatots, un EĀDD Pamatnostādnes ir pretrunā Civildienesta noteikumiem un to X pielikumam.
            
         
               2.
            
            
               Otrais pamats ir balstīts uz apstrīdētā individuālā lēmuma prettiesiskumu. Šis pamats sastāv no piecām daļām.
               
                           —
                        
                        
                           Pirmā daļa attiecas uz paredzamības, tiesiskās paļāvības, tiesiskās noteiktības un labas pārvaldības principu, kā arī prasītāja iegūto tiesību pārkāpumu.
                        
                     
                           —
                        
                        
                           Otrā daļa attiecas uz EĀDD saistību neizpildi, sliktu pārvaldību, kā arī uz tiesiskās noteiktības un prasītāja tiesiskās paļāvības principu pārkāpumiem.
                        
                     
                           —
                        
                        
                           Trešajā daļā tiek apgalvots, ka esot pārkāptas tiesības uz ģimeni un tiesības uz izglītību.
                        
                     
                           —
                        
                        
                           Ceturtā daļa attiecas uz vienlīdzīgas attieksmes un nediskriminācijas principu pārkāpumu.
                        
                     
                           —
                        
                        
                           Piektā daļa ir balstīta uz interešu neizsvēršanu un samērīguma principa neievērošanu attiecībā uz pieņemto pasākumu.